इसमें बहुत कुछ करने की गुंजाइश है। कुछ दलाल किस्म के लोग घुसे हुए हैं, वे सरकार की तरफ से जो कुछ मिलता है, उसको हड़प जाते हैं या सरकारी क्रिया-कलापों को ठीक से नहीं होने देते। दूसरी बात- प्राइवेट सेक्टर में फिल्में और एलबम बना रहे लोग, उसमें बड़े-बड़े शहरों से ही कलाकार ले रहे हैं। गढ़वाल में प्रतिभा का खजाना भरा हुआ है। क्या नरेंद्र सिंह नेगी, दिल्ली, बंबई, लखनऊ में हो सकता है? मैं पहाड़ से हूं। क्या इस तरह का करेक्टर मैदान से आ सकता है? लोगों ने कोशिशें की हैं, लेकिन वे अप्रयाप्त हैं। पहाड़ के आदमियों को किसी तरह की सहायता मिले तो बहुत कुछ कर सकते हैं। अब तो देहरादून दूरदर्शन है, आकाशवाणी नजीमाबाद में है। पहाड़ में नदियां, झरने, जंगल, बर्फ, देवदार, बुरांश आदि बहुमूल्य संपदा होने के बाद भी लोग मैदानी क्षेत्रों में जा रहे हैं कि साहब, हमारे लिए एक एपीसोड बना दो। यह काम तो हमारे लड़के भी कर सकते हैं। सरकार और बुद्धिजीवियों से मेरा निवेदन है कि इस तरह के काम में सहयोग कर प्रतिभाशाली कलाकारों को मौका दें।